اسلام آباد : پاک فوج انا سروک جنرل سید عاصم منیر دوشنبے نا دے وزیراعظم ہاؤس اٹ وزیراعظم شہباز شریف تون اوڑدہی کرے‘ ہراٹی پاک فوج انا آپریشنل و کسبی امور تتون اوار سلامتی و امن وایمنینا حالیت آتیا جم گپ وتران کننگا‘ حوالی نا رد اٹ اوڑدہی ناوخت آ ملک انا قومی سلامتی نا حالیت و پاک فوج انا کسبی امور تیا ہیت وگپ کننگا‘اوڑدہی نا وخت آ ملکی سلامتی‘ امن وایمنی و دہشت گرد آتا برخلاف برجا انٹیلی جنس بیسڈ آپریشن تیا ہم گپ وتران کننگا‘ وخت اس کہ اوڑدہی نا وخت آ قومی سلامتی کمیٹی نافیصلہ غاتیا عملدرآمد نا حالیت آتا جاچ ءِ ہم ہلنگا‘ دا بابت آرمی چیف پاک فوج و نٹیلی جنس ادارہ غاتا سرسہبی تا بارو اٹ وزیراعظم ءِ معلومدار کرے‘ ہرانا وزیراعظم ستاءِ کرے‘ وخت اس کہ داوخت آ آرمی چیف زوت آتیٹ مروک فارمیشن کمانڈرز کانفرنس نا فیصلہ غاتیا ہم وزیراعظم ءِ پت اٹ ہلک و سانحہ 9 مئی نا زموار آتا برخلاف کانود نا رد اٹ سخت کارروائی کننگ آ ہم امنائی کننگا‘ اوڑدہی نا وخت آ زرگزرانی حالیت‘ و کیہی سنگت ملک آتا کنڈآن پاکستان تون مالی کمک کننگ آہم گپ وتران کننگا۔
(آن لائن)
